
PROJEKTS uz 03.08.2026.

vēlamais datums izskatīšanai: Attīstības komitejā 12.08.2026.
tuvākajā domes sēdē: 27.08.2026.
sagatavotājs: Vollijs Kuks
ziņotājs: Vollijs Kuks

	LĒMUMS	
Ādažos, Ādažu novadā
				
2026. gada 27. augustā					Nr.«DOKREGNUMURS»	


Par nekustamā īpašuma lietošanas mērķu noteikšanu “Vidus Nagaiņi” zemes vienību daļām Carnikavas pagastā 

Ādažu novada pašvaldības dome izskatīja [Vārds Uzvārds], deklarētā adrese: [adrese] (turpmāk - Iesniedzēja), 21.07.2026. iesniegumu (pašvaldības reģistrācijas Nr. ĀNP/1-11-1/26/4321) un 30.07.2026. papildus sniegto informāciju iesniegumam (pašvaldības reģistrācijas Nr. ĀNP/1-11-1/26/4458) ar lūgumu pieņemt lēmumu iespējami ātrākā termiņā par zemes lietošanas mērķu noteikšanu nekustamā īpašuma “Vidus Nagaiņi”, Carnikavas pag., Ādažu nov., zemes vienību daļām. Iesniedzēja informē, ka uz īpašuma zemes vienības atrodas saules elektrostacija un pašvaldība ir saskaņojusi elektroenerģijas uzkrātuves uzstādīšanas projektu ar BIS lietas Nr. BIS-BL-875050-12510, kura īstenošana ir uzsākta.    
Izvērtējot ar iesniegumu  saistītos apstākļus, tika konstatēts:
1) Iesniegumam pievienoti sertificēta mērnieka Kaspara Priedola (sert. Nr. CB0070)  27.05.2026. uzmērītu zemes vienību daļu ar kadastra apzīmējumiem 8052 005 1751 8001 un 8052 005 005 1751 8002 apbūves tiesību plāni. Lai veiktu uzmērītu zemes vienību daļu reģistrāciju Nekustamā īpašuma valsts kadastra informācijas sistēmā, ir nepieciešams ar domes lēmumu noteikt nekustamā īpašuma lietošanas mērķi “Vidus Nagaiņi” zemes vienībai ar kadastra apzīmējumu 8052 005 1751  un zemes vienību daļām ar kadastra apzīmējumiem 8052 005 1751 8001 un 8052 005 1751 8002.
2) Saskaņā ar ierakstiem Rīgas rajona tiesas Carnikavas pagasta zemesgrāmatas nodalījumā Nr. 100000417641, nekustamais īpašums “Vidus Nagaiņi”, Carnikavas pag., Ādažu nov., kadastra numurs 8052 005 1751, platība 5.66 ha, pieder Iesniedzējai.
3) Saskaņā ar spēkā esošo Carnikavas pagasta teritorijas plānojumu “Vidus Nagaiņi” zemes vienība ar kadastra apzīmējumu 8052 005 1751 atrodas “Jauktas apbūves teritorijā” (JC). Nekustamā īpašuma valsts kadastra informācijas sistēmā zemes vienībai 5.66 ha platībā ir reģistrēts nekustamā īpašuma lietošanas mērķis – “Zeme, uz kuras galvenā saimnieciskā darbība ir lauksaimniecība”, lietošanas mērķa kods 0101. 
4) Ministru kabineta 20.06.2006. noteikumu Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” (turpmāk - Noteikumi) 2.2. punkts nosaka, ka nekustamā īpašuma lietošanas mērķi (turpmāk – lietošanas mērķis) atbilstoši normatīvajos aktos noteiktajā kārtībā uzsāktai zemes vai būves pašreizējai izmantošanai kadastrālās vērtēšanas vajadzībām nosaka zemes vienības daļai. 
5) Zemes vienības ar kadastra apzīmējumu 8052 005 1751 (platība 5.66 ha) daļām ar kadastra apzīmējumiem 8052 005 1751 8001 (platība 0.0406 ha) un 8052 005 1751 002 (platība 5.6194 ha) nosakāms atbilstošs lietošanas mērķis – “Ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve"         (lietošanas mērķa kods 1201).
6) Noteikumu 5. punkts paredz, ka nosakot lietošanas mērķi, nosaka lietošanas mērķim piekrītošo zemes platību.
7) Noteikumu 7. punkts nosaka, ka zemes vienības daļai noteiktajiem lietošanas mērķiem jāsakrīt ar kādu zemes vienības lietošanas mērķi. 
8) Noteikumu 16.1. apakšpunkts paredz, ka lietošanas mērķi nosaka, ja tiek izveidota jauna zemes vienības daļa.
Pamatojoties uz Ministru kabineta 2006. gada 20. jūnija noteikumu Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 2.2., 5., 7. punktu un 16.1. apakšpunktu, Ministru kabineta 2012. gada 26. janvāra noteikumu Nr. 47 “Noteikumi par Nekustamā īpašuma valsts kadastra informācijas sistēmas uzturēšanai nepieciešamās informācijas sniegšanas kārtību un apjomu” 4. punktu, kā arī domes Attīstības komitejas 12.08.2026. atzinumu, Ādažu novada pašvaldības dome
NOLEMJ:
1. Noteikt nekustamā īpašuma “Vidus Nagaiņi”, Carnikavas pag., Ādažu nov., kadastra numurs 8052 005 1751 sastāvā esošai zemes vienībai 5.66 platībā ar kadastra apzīmējumu 8052 005 1751 nekustamā īpašuma lietošanas mērķi “Ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve" (lietošanas mērķa kods 1201).
2. Noteikt nekustamā īpašuma lietošanas mērķi  “Ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve" (lietošanas mērķa kods 1201), “Vidus Nagaiņi”, Carnikavas pag., Ādažu nov.:
2.1. zemes vienības daļai ar  kadastra apzīmējumu 8052 005 1751 8001 0.0406 ha platībā;
2.2. zemes vienības daļai ar  kadastra apzīmējumu 8052 005 1751 8002 5.6194 ha platībā. 
3. Centrālās pārvaldes Nekustamā īpašuma nodaļai informāciju par 1. un 2. punktā noteiktajiem lietošanas mērķiem iesniegt tiešsaistes datu pārraides režīmā reģistrēšanai Nekustamā īpašuma valsts kadastra informācijas sistēmā. 
4. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas (paziņošanas dienas adresātam).
5. Lēmuma izpildes kontroli veikt pašvaldības izpilddirektora vietniecei. 


Pašvaldības domes priekšsēdētājs 					G. Miglāns


ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

